CELEX: 62016TN0172
Language: sl
Date: 2016-04-15 00:00:00
Title: Zadeva T-172/16: Tožba, vložena 15. aprila 2016 – Centro Clinico e Diagnostico G.B. Morgagni/Komisija

13.6.2016   
            
            
               SL
            
            
               Uradni list Evropske unije
            
            
               C 211/61
            
         
      Tožba, vložena 15. aprila 2016 – Centro Clinico e Diagnostico G.B. Morgagni/Komisija
      (Zadeva T-172/16)
      (2016/C 211/76)
      Jezik postopka: italijanščina
      
         Stranki
      
      
         Tožeča stranka: Centro Clinico e Diagnostico G.B. Morgagni SRL (Catania, Italija) (zastopnik: E. Castorina, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Komisije (EU) 2016/195 z dne 14. avgusta 2015, final C(2015) 5549, objavljen v Uradnem listu Evropske unije z dne 18. februarja 2016, razglasi za ničen v delu, v katerem (člen 4(5)) določa, da „Italija prekliče vsa neporavnana plačila pomoči na podlagi vseh shem iz člena 1 od datuma sprejetja tega sklepa“, in v vseh ostalih delih, na podlagi katerih lahko pride do zastaranja zahtevka tožeče stranke za povračilo zneska, ki ga je plačala Agenzia delle Entrate, kolikor presega 10 % pavšalnega zneska njene davčne obveznosti (leta od 1990 do 1992), v smislu člena 9(17) zakona št. 289/2002; pravice, na katero se opira sodišče v italijanskem pravnem sistemu.
               
            
         Tožbeni razlog in bistvene trditve
      
      Tožeča stranka v utemeljitev tožbe navaja en sam razlog.
      
                  —
               
               
                  v zvezi s tem se zatrjuje, da ko Evropska komisija kot v izpodbijanem sklepu ugotovi objektivno nezmožnost vračila državnih pomoči, ki se štejejo za nezakonite (za razliko od drugih podjetij, katerih povračilo je omejeno na 10 % dolgovanih zneskov), je dejstvo, da z vidika prava – v skladu z zgoraj navedenimi načeli – ni mogoče izpodbijati pravice tožeče stranke do povračila preostalih zneskov glede na določbe zakona št. 289/2002 ni mogoče izpodbijati: sicer bi prišlo do nedopustnega in resnega neenakega obravnavanja med tožečo stranko in podjetji z območja Katanije, ki so z izpodbijanim sklepom oproščena vsakršnega plačila do višine 90 % neplačanega davka.
               
            Še več, prav zaradi izpodbijanega sklepa Evropske komisije pride do neupravičene konkurenčne prednosti vseh ostalih podjetij na škodo Centro Morgagni v zvezi s škodo, ki je posledica naravne nesreče, do katere je prišlo več kot deset let pred sklepom z dne 14. avgusta 2015. Italijanska podjetja v skladu z italijansko ureditvijo niso zavezana hraniti svojih administrativnih in računovodskih dokumentov dlje kot deset let. Zaradi tega naj Centro Morgagni za namene člena 107 PDEU ne bi mogel več dokazati, da mu je nastala škoda, kar je v očitnem nasprotju z načeli enakosti, pravice do obrambe, zaupanja v pravo (člen 20 Listine Evropske unije o temeljnih pravicah, členi 2 PEU, 6 PEU, 9 PEU in 21 PEU) in povzroča izkrivljanje konkurence med gospodarskimi subjekti.